ལན།དྲི་བ་འདིའི་རྒྱབ་ན་གནད་དོན་གཞན་ཞིག་བསྐུང་ཡོད་པ་རེད།དེ་གང་རེད་ཅེས་ན།སློབ་གསོ་ཟེར་བ་རེད།སྤྱིར་མི་ཟེར་བ་འདིའི་ནང་རྫོང་ངམ་ནང་བསམ་པ་སྐྱེས་སྲིང་བྱེད་མཁན་ནི་སློབ་གསོ་རེད།སློབ་གསོ་ཟེར་བ་དེ་འཁྱུག་པའམ་ལྡང་ངེས་མ་བྱུང་ན།རང་བཞིན་གྱིས་མི་ཟེར་བ་དེ་ཡང་འཁྱག་འགྲོ་བ་དང་ཚད་མ་ལོངས་པ་ཞིག་ཏུ་འགྱུར་འགྲོ་རེད།དེ་བས་མ་འོངས་བོད་ཀྱི་མི་རབས་གསར་པ་ཚོས་བོད་སྐད་ཡིག་ལ་མཐོང་ག་ཚོད་སྤྲད་མིན་ནི་མི་རབས་གསར་དེ་དག་ལ་སློབ་གསོ་ག་ཚོད་ཐོབ་མིན་ལ་རག་ལས་ཡོད་རེད།སློབ་གསོ་ག་ཚོད་ཐོབ་མིན་ཟེར་བ་དེ་མཐར་གཏུགས་ན་ད་ལྟ་བའི་བོད་ཀྱི་གཞོན་ནུ་རྣམས་ཀྱི་ཕྲག་ན་ཡོད་པའི་འགན་འཁྲི་ཞིག་རེད།དེ་བས་སྤྱིར་བོད་ཀྱི་སྐད་ཡིག་ལ་མཚོན་ན་དུས་ཚོད་ཀྱི་ངོས་ནས་ད་ལྟ་བ་དང་མི་རབས་ཀྱི་ངོས་ནས་ད་ལྟའི་མི་རབས་འདི་ཤིན་ཏུ་ནས་ཀྱང་གལ་འགངས་ཆེ་བ་ཞིག་ཡིན་རེད།